יש לכם אתר מוסיקה ואתם רוצים לגרום להמוני גולשים להיכנס אל האתר. חשבתם על "הרעיון הגאוני" של שימוש במילות מפתח לא רלוונטיות שיכניסו אנשים אל האתר. אולי אפילו ניסיתם לשכנע את עצמכם שאתם צודקים - כל מי שנוסע במכונית שומע רדיו ולכן אוהב מוסיקה ומכאן כל מי שמחפש לקנות מכונית צריך להגיע לאתר שלכם, נכון ?
שמעתי מתחכמים שאמרו לי כי בכל פעם שזה יקרה "אני אשנה את השם של האתר". אם גם אתם חושבים כך אז קחו בחשבון ששינוי שם האתר משמעותו להתחיל הכל מחדש. מה גם שמנועי החיפוש מתייחסים לכתובת ה- IP של האתר (לא ל- URL) כך שתצטרכו בנוסף לשנות גם את הספק המאחסן את האתר.
שימוש מופרז במילות מפתח רלוונטיות לאתר שלכם גם יחשב כספאם מבחינת מנועי החיפוש. כלל אצבע טוב להימנע מספאם במילות מפתח רלוונטיות - כל עוד לא מעצבן לקרוא את הטקסט שכתבתם, זה לא ספאם. אבל אם כל מילה שנייה היא מילת המפתח שלכם או הטיה שלה: "מילים, מילים, מילים כמה מילות מפתח ניתן להכניס במשפט עם מעט מילים - מילה כמפתח להצלחה בהתחלה ומילת מפתח בסוף ואולי עוד מילה באמצע למפתח או שאני מְפַתח את הנושא יותר מידי" ... אם המשפטים שלכם נראים כך תתחילו לשנות !!!
אתרים שלא מקבלים קישורים מאתרים אחרים מקבלים דירוג נמוך. קישור מהם אליך לא יתרום רבות, אם בכלל, להעלאת הדירוג של האתר שלך - עוד סיבה להימנע מאתרים מרחפים.
מנועי חיפוש רבים יכולים לחשוב כי מדובר בדף מרחף ולא לעקוב אחר הקישור המופיעבדף זה. הימנעו מדפים כאלו הם עשויים להזיק לדירוג שלכם (וגם רוב הגולשים ממש לא אוהבים אותם).
שוב נזכיר את האתר של הזמר אביתר בנאי אשר כל דפי האתר קיבלו דירוג 0 במדד ה- Page Rank של גוגל מלבד הדף פתיח/ מרחף של אתר זה. היכנסו לאתר בכתובת http://www.eviatarbanai.co.il, עברו על הדפים ובדקו את מדד ה- Page Rank.